Andrea Abreu

Andrea Abreu Lopez (Icod de Los Vinos, Tenerife, Kanariak, 1995) idazlea eta kazetaria da. Panza de burro eleberriaren argitalpenari esker, Granta aldizkari britainiarrak bere belaunaldiko 25 idazle onenen artean aukeratu zuen.

 Ibilbidea 
Andrea Abreu Santa Cruz Tenerifeko Icod de Los Vinos herrian jaio zen, Tenerifeko uhartean (Kanariak). Txikitatik gustuko zuen idaztea; hamar urte baino ez zituela, Emeterio Gutierrez Albelo eskolarteko poesia saria eskuratu zuen. Poesiarekiko zuen interesak bultzatuta, poesia ikastaro bat egin zuen Coriolano Gonzalezekin Kanarietako Literatur Sorkuntza Eskolan.

Kazetaritza ikasi zuen La Lagunako Unibertsitatean (ULL). 2017an Madrilera joan zen Juan Carlos Erregea Unibertsitateko Kultura Kazetaritza eta Joera Berriak masterra egitera.

Kazetari gisa, kolaborazioak egin ditu hainbat hedabidetarako, hala nola, 20minutos.es, Tentaciones (El País), Oculta Lit, LOLA (BuzzFeed), Quimera edo Vice-n.

Abreuren testuek hainbat aldizkari digital zein inprimatutan argitaratu dira. Gainera, haren kontakizunak antologia batzuetan ere agertu dira. Fanzine bat (Primavera que sangra) eta poema-liburu bat (Mujer sin párpados) argitaratu zituen, Panza de burro lanarekin narratibara jauzi egin aurretik.Halaber, bere poesiak aldizkari espezializatuetan argitaratu dira, hala nola, Circulo de Poesía, La tribu de Frida edo La Galla Ciencia aldizkarietan.

Bere lehen eleberria, Panza de burro, hizkuntza lau eta zuzen batean idatzita dago, eta, Kanarietako hiztegia eta fonetika erabiliz, naturaltasunez deskribatzen du uharteko landa-bizitza eta bizitza erreala. Haurtzarotik nerabezarora igarotzeko unean bi neskatoren arteko adiskidetasuna kontatzen du, eta Teide presente dago eta badu bere eragin narratiboa, nahiz eta nobelan izenik ez eman. Abreuk testuingurua baliatu du, protagonisten ahotsen bidez, «miseria baten deskribapena» egiteko, 2000ko hamarkada hasierako Espainiarena. «Gai substantziala da nire bizitzan eta liburuan. Bizitzaren halabeharraren iragarpen moduko bat da. Heriotzaren presentzia etengabea da, polita eta aldi berean ikaragarria, liburuaren barruan pisu handia duena.

Sabina Urraca idazleak argitaratu du Panza de burro eleberria, eta hitzaurrea ere hark egin dio liburuari. Liburua hogeita hamar herrialdetan argitaratu da eta ingelesera, italierara, alemanera eta frantsesera itzuli da.Gainera, eleberriaren 20.000 ale baino gehiago saldu dira, hamazazpigarren edizioa eginak ditu eta egokitzapen zinematografikoa egiteko eskubideak saldu ditu. Halaber, 2022ko otsailean sare sozialen bidez iragarri zuen Dogs of Summer izenburuarekin eta Julia Sanchesek itzulita Erresuma Baturako Panza de burro liburuaren edizio bat aterako zuela.

Andrea Abreu bere belaunaldiko 25 idazle onenen artean aukeratu du Granta aldizkari britainiarrak.

Andrea Abreu maiz parte hartzen du literatur ekitaldietan, Kordobako Cosmopoética poesia jaialdian adibidez, eta Alcalá de Henareseko Poesia Gaztearen Jaialdiko zuzendari-kidea izan da.

 Lanak 

 Eleberriak 

 Panza de burro (Barrett, 2020)

 Poesia 

 Mujer con párpados. (Versiles Editorial, 2017)
 Primavera que sangra (2017), hilekoaren minarekin duen loturari buruzko analisi poetiko laburra.

 Antologiak 

 Árboles frutales. Editorial Dieciséis.
 Macaronesia, de La Galla Ciencia;
 Los muchachos ebrios, antología de poesía jovencísima transoceánica, de La Tribu, o Piel fina.
 Poesía joven española (Maremágnum, 2019)

 Mikroipuinak 

 Perdone que no me calle, Centro de la Cultura Popular Canaria 2017, Maria Gutierrez idazleak konpilatua 

 Sariak eta aintzatespenak 

 2021ean, <i id="mwdg">Granta</i> aldizkari literario eta editorialak 35 urtetik beherako gaztelaniazko 25 narratzaile onenen artean saritu zuen.

 Espainiar narratibaren Dulce Chacón Saria 2021, XVI. edizioan.  Zafrako Udalak emana 
 2019an, Ana Maria Matute Emakume Narratiba Sariaren akzesita irabazi zuen.
 Emeterio Gutierrez Albelo poesia eskola saria
 2023an Talentu Saria jaso zuen Eñe jaialdian 

 Erreferentziak 

 Kanpo estekak 

Kategoria:Kanariarrak
Kategoria:Kanariar idazleak
Kategoria:XXI. mendeko emakume idazleak
Kategoria:Emakume kazetariak